b'\n_START_ARTICLE_\nAustrijos herbas\n_START_SECTION_\nApra\xc5\xa1as\n_START_PARAGRAPH_\nRaudoname lauke sidabrin\xc4\x97 juosta._NEWLINE_Skyd\xc4\x85 ant kr\xc5\xabtin\xc4\x97s laiko juodas pakeltus sparnus demonstruojantis erelis auksiniais snapu ir kojomis, raudonu lie\xc5\xbeuviu, kurio galv\xc4\x85 puo\xc5\xa1ia auksin\xc4\x97 miesto kar\xc5\xabna. De\xc5\xa1ine koja laiko auksin\xc4\xaf pjautuv\xc4\x85, kaire \xe2\x80\x93 auksin\xc4\xaf k\xc5\xabj\xc4\xaf. Ant koj\xc5\xb3 nutrauktos sidabrin\xc4\x97s grandin\xc4\x97s.\n_START_SECTION_\nIstorija\n_START_PARAGRAPH_\nAnks\xc4\x8diau Austrijos-Vengrijos laikotarpio naudot\xc4\x85 herb\xc4\x85 su dvigalviu ereliu po I pasaulinio karo pakeit\xc4\x97 herbas, kuriame erelis su viena galva. Jo kr\xc5\xabtin\xc4\x99 papuo\xc5\xa1\xc4\x97 Austrijos kunigaik\xc5\xa1tyst\xc4\x97s herbinis skydas. Taip pat papildomai buvo \xc4\xafkomponuoti auksiniai simboliai bok\xc5\xa1tin\xc4\x97 kar\xc5\xabna, pjautuvas ir k\xc5\xabjis. Jie simbolizavo bur\xc5\xbeuazijos, valstie\xc4\x8di\xc5\xb3 ir darbinink\xc5\xb3 klasi\xc5\xb3 vienyb\xc4\x99. Nutraukta grandin\xc4\x97 atsirado po II pasaulinio karo kaip i\xc5\xa1sivadavimo simbolis._NEWLINE_Herbas \xc4\xafteisintas 1919 m. gegu\xc5\xbe\xc4\x97s 8 d. 1934 m. \xc5\xa1io herbo buvo atsisakyta, o 1945 m. nedaug pakeistas jis buvo v\xc4\x97l gr\xc4\x85\xc5\xbeintas._NEWLINE_Herbas taip pat naudojamas ant nacionalin\xc4\x97s Austrijos v\xc4\x97liavos.'